Coutances

Coutances ass eng franséisch Gemeng am Departement Manche an der Regioun Normandie.

Coutances läit op engem Vekéiersknuet deen am Zweete Weltkrich staark vun der Wehrmacht verdeedegt gouf. Dëst huet mat sech bruecht, datt déi amerikanesch Aviatioun d'Stad laang bombardéiert huet. Doduerch gouf den Zentrum praktesch ganz zerstéiert.

D'Kathedral Notre-Dame, ee vun de Bijoue vun de Gotik an der Normandie, hat zwar net vill Schued gelidden, awer d'Nikloskierch war schwéier beschiedegt ginn.

Coutances gouf den 28. Juli 1944, duerch d'Truppe vum 7. an 8. amerikaneschen Arméikorps befreit.

D'Stad läit op der Voie de la Liberté ronn 68 km vu Sainte-Mère-Église.

Coutances ass de Sëtz vun engem Bistum. D'Stad ass soss nach bekannt wéinst dem Festival Jazz Sous les pommiers.

 Um Spaweck 

 Websäit vu Coutances

Kategorie:Gemengen am Departement Manche
Kategorie:Uertschaften am Departement Manche
Kategorie:Uertschaften op der Voie de la Liberté
Kategorie:Stied am Departement Manche
Kategorie:Uertschaften, déi d'Croix de guerre 1914-1918 kruten
Kategorie:Uertschaften, déi d'Croix de guerre 1939-1945 kruten